**PRILOGA ŠT. 2**

**POROČILO O REDNEM LETNEM IZPOPOLNJEVANJU UPORABNIKA IN PSA VODIČA SLEPIH**

Vsebina poročila:

* pogovor s slepo osebo glede dela s psom vodičev slepih;
* podatki o splošnem stanju psa vodiča slepih(telesna kondicija, negovanost, stanje opreme za psa, morebitne strokovne oziroma vedenjske težave s psom, morebitne zdravstvene težave, preventivna cepljenja, odpravljanje zajedavcev …);
* opažanja na sprehodu - vaditelj s slepo osebo in psom vodičem slepih opravi sprehod na eni od poti, ki jih slepa oseba uporablja. Opazuje vedenje psa na sprehodu. Pozoren mora biti na oddaljevanje psa, na odzive psa na povelja, reakcije in dražljaje iz okolja;
* opažanja pri vodenju (priprava psa, hitrost, osredotočenost na delo, enakomernost gibanja, natančnost, iskanje prehodov, iskanje cilja, odziv na zunanje dražljaje, način uporabe palice, uporaba slušnih znakov, vodljivost psa, pohvala, nagrajevanje, nastavljanje hrane in nastavljanje ljudi …). Preizkus poteka po progi, ki jo v soglasju s slepo osebo določi vaditelj. Proga naj bo približno tako dolga, kot na izpitu B (približno v trajanju 40 minut) in naj vsebuje čim več različnih elementov;
* opravljene vaje poslušnosti - vaditelj mora preizkusiti tudi izvajanje vaj poslušnosti, kot so določene za izpit B;
* analize - vaditelj mora slepi osebi podati temeljito analizo vedenja psa na sprehodu in obnašanja ter dela pri vodenju;
* izjava, da je opravil vse zahteve;
* navedba nasvetov, ki jih je vaditelj dal slepi osebi;
* splošna ocena usposobljenosti oziroma dela.